ખશોગી (60) તાજેતરમાં ઈસ્તનબુલમાં સાઉદી અરબ દૂતાવાસ ખાતે પ્રવેશતા નજરે પડ્યા હતા અને ત્યારબાદથી તે ગુમ થયા હોવાનું જણાયું છે. અખબારી અહેવાલોમાં ખશોગીની તુર્કીના સાઉદી દૂતાવાસમાં ટોર્ચર બાદ હત્યા કરાઈ હોવાની શંકા વ્યક્ત કરાઈ છે. ખશોગી તુર્કીમાં રહેતો હતો અને તેની ફિયાન્સ સાથે લગ્નની તૈયારી કરવા તે સાઉદી આવવા ઈચ્છતો હતો જેને પગલે દૂતાવાસમાં કેટલાક દસ્તાવેજો મેળવવા તે તુર્કી ખાતે સાઉદી કોન્સ્યુલેટ ગયો હોવાની વાત સામે આવી છે. જો કે અહેવાલો મુજબ ખશોગી દૂતવાસમાં અંદર પ્રવેશતો જોવા મળ્યો હતો પરંતુ બાદમાં તેને બહાર આવ્યો હોવાના કોઈ પુરાવા નથી મળ્યા. ખશોગી ધ વોશિંગ્ટન પોસ્ટ માટે કામ કરતો હોવાથી તે તુર્કીમાં સ્થાયી થયો હતો.